**Adatkezelési tájékoztató**

**a Pfizer/Biontech által gyártott COVID-19 elleni vakcina oltást igénylő vakcinával oltott személyek adatainak kezeléséről**

A természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló (EU) 2016/679 európai parlamenti és tanácsi rendelete (a továbbiakban: **GDPR**) 14. cikkére figyelemmel az oltást végző egészségügyi szolgáltató mint **adatkezelő** az oltott személy (továbbiakban: **érintett**) részére személyes adatai kezelésére vonatkozóan az alábbi tájékoztatást adja:

**1. Az adatkezelő megnevezése és elérhetőségei**

Nemzeti Népegészségügyi Központ

Székhely: 1097 Budapest, Albert Flórián út 2-6.

Postacím: 1437 Budapest, Pf.777

E-mail cím: tisztifoorvos@nnk.gov.hu

Telefon: +36 1 476 1100

honlap: <https://www>.nnk.gov.hu

**2. Az adatvédelmi tisztviselő elérhetősége**

Nemzeti Népegészségügyi Központ

1097 Budapest

Albert Flórián út 2-6

Telefon: + 36 1 476 1100

**3. Az adatkezelés célja és a kezelt adatok köre**

**Az adatkezelés célja**: járványügyi adatkezelés

**A kezelt adatok köre:** az oltott személy neve, születési dátuma, TAJ-száma.

**4. Az adatkezelés jogalapja**

Az adatkezelő a személyes adatok kezelésére a GDPR 6. cikk (1) bekezdés c) pontja szerint jogosult (az adatkezelés az adatkezelőre vonatkozó jogi kötelezettség teljesítéséhez szükséges), a különleges adatok kezelésére pedig a GDPR 9. cikk (2) bekezdés i) pontja szerint jogosult (az adatkezelés a népegészségügy területét érintő olyan közérdekből szükséges, mint a határokon átterjedő súlyos egészségügyi veszélyekkel szembeni védelem).

**5. A kezelt személyes adatok forrása**

Az adatkezelő az érintettek személyes adatait nem az érintettektől szerzi be.

**6. A személyes adatok címzettjei, illetve a címzettek kategóriái**

Az NNK személyes adatot nem továbbít más címzett részére. ( A GDPR 4. cikk 9. pontja szerint címzett az a természetes vagy jogi személy, közhatalmi szerv, ügynökség vagy bármely más egyéb szerv, akivel vagy amellyel a személyes adatot közlik, függetlenül attól, hogy harmadik fél-e.)

**7. A személyes adatok tárolásának ideje**

Az adatkezelő a tudomására jutott személyes és különleges adatokat az adatkezelés célját megvalósító feladata ellátásához szükséges mértékben, az adatkezelés megkezdésétől számított 30 évig kezelheti.

**8. Az érintett adatkezeléssel kapcsolatos jogai**

**8.1. Határidő**

Az adatkezelő az érintett jogai gyakorlására irányuló kérelmét annak beérkezésétől számított legfeljebb egy hónapon belül teljesíti. A kérelem beérkezésének napja a határidőbe nem számít bele.

Az adatkezelő szükség esetén, figyelembe véve a kérelem bonyolultságát és a kérelmek számát ezt a határidőt további két hónappal meghosszabbíthatja. A határidő meghosszabbításáról az adatkezelő a késedelem okainak megjelölésével a kérelem kézhezvételétől számított egy hónapon belül tájékoztatja az érintettet.

**8.2. Az adatkezeléssel kapcsolatos érintetti jogok**

*8.2.1. A hozzáféréshez való jog*

Az érintett jogosult arra, hogy az 1. pontban megadott elérhetőségeken keresztül az adatkezelőtől tájékoztatást kérjen arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy megismerje azt, hogy

* az adatkezelő
* milyen személyes adatait;
* milyen jogalapon;
* milyen adatkezelési cél miatt;
* mennyi ideig

kezeli; továbbá, hogy

* az adatkezelő kinek, mikor, milyen jogszabály alapján, mely személyes adataihoz biztosított hozzáférést vagy kinek továbbította a személyes adatait;
* milyen forrásból származnak a személyes adatai;
* az adatkezelő alkalmaz-e automatizált döntéshozatalt, valamint annak logikáját, ideértve a profilalkotást is.

Az adatkezelő az adatkezelés tárgyát képező személyes adatok másolatát az érintett erre irányuló kérésére első alkalommal díjmentesen bocsátja a rendelkezésére, ezt követően adminisztratív költségeken alapuló, ésszerű mértékű díjat számíthat fel.

Az adatbiztonsági követelmények teljesülése és az érintett jogainak védelme érdekében az adatkezelő köteles meggyőződni az érintett és a hozzáférési jogával élni kívánó személy személyazonosságának egyezéséről, ennek érdekében a tájékoztatás, az adatokba történő betekintés, illetve azokról másolat kiadása is az érintett személyének azonosításához kötött.

*8.2.2. A helyesbítéshez való jog*

Az érintett személy az 1. pontban megadott elérhetőségeken keresztül kérheti, hogy az adatkezelő módosítsa a rá vonatkozó pontatlan személyes adatokat. Amennyiben az érintett hitelt érdemlően igazolni tudja a helyesbített adat pontosságát, az adatkezelő a kérést legfeljebb egy hónapon belül teljesíti, és erről az általa megadott elérhetőségen értesíti az érintett személyt.

*8.2.2. A zároláshoz (korlátozáshoz) való jog*

Az érintett személy az 1. pontban megadott elérhetőségeken keresztül kérheti, hogy a személyes adatai kezelését az adatkezelő korlátozza (az adatkezelés korlátozott jellegének egyértelmű jelölésével és az egyéb adatoktól elkülönített kezelés biztosításával) amennyiben

* vitatja a személyes adatai pontosságát (ennen az esetben az adatkezelő arra az időtartamra korlátozza az adatkezelést, amíg ellenőrzi a személyes adatok pontosságát;
* az adatkezelés jogellenes, és az érintett ellenzi az adatok törlését, és ehelyett kéri azok felhasználásának korlátozását;
* az adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez vagy védelméhez, vagy
* időtartamra vonatkozik, amíg megállapításra nem kerül, hogy az adatkezelő jogos indokai elsőbbséget élveznek-e az érintett jogos indokaival szemben).

*8.2.3. A tiltakozáshoz való jog*

Az érintett személy az 1. pontban megadott elérhetőségeken keresztül saját helyzetével kapcsolatos okokból bármikor tiltakozhat az adatkezelés ellen, ha álláspontja szerint az adatkezelő a személyes adatát a jelen adatkezelési tájékoztatóban megjelölt céllal összefüggésben nem megfelelően kezelné. Ebben az esetben az adatkezelőnek kell igazolni, hogy a személyes adat kezelését olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

*8.2.4. A törléshez való jog*

A tájékoztatóban ismertetett adatkezelés kapcsán az érintett csak akkor élhet a törléshez való jogával, ha az adatkezelőre ruházott közhatalmi jogosítványok gyakorlása keretében végzett, vagy az NNK közérdekű feladatainak végrehajtásához az adat nem szükséges.

**9. Jogorvoslathoz való jog**

Ha az érintett úgy ítéli meg, hogy az adatkezelő a személyes adatainak kezelése során megsértette a hatályos adatvédelmi követelményeket, akkor

* panaszt nyújthat be a Nemzeti Adatvédelmi és Információszabadság Hatóságához (cím: 1125 Budapest, Szilágyi Erzsébet fasor 22/c, postacím: 1530 Budapest, Pf.:5. E-mail: ugyfelszolgalat@naih.hu, honlap: www.naih.hu) vagy
* lehetősége van adatainak védelme érdekében bírósághoz fordulni, amely az ügyben soron kívül jár el. Ebben az esetben szabadon döntheti el, hogy a lakóhelye (állandó lakcím) vagy a tartózkodási helye (ideiglenes lakcím) illetve az adatkezelő székhelye szerint illetékes törvényszéknél nyújtja-e be keresetét. A lakóhelye szerinti törvényszéket megkeresheti a <http://birosag.hu/ugyfelkapcsolai-portal/birosag-kereso> oldalon.

.